NÁVRH OPRAVNÉHO ROZPOČTU č. 5K VŠEOBECNÉMU ROZPOČTU NA ROK 2011 VÝKAZ VÝDAVKOV PODĽA ODDIELOVOddiel IX – Európsky dozorný úradník pre ochranu údajovOddiel X – Európska služba pre vonkajšiu činnosť /* KOM/2011/0374 v konečnom znení */





NÁVRH OPRAVNÉHO ROZPOČTU č. 5 K VŠEOBECNÉMU ROZPOČTU NA ROK 2011 VÝKAZ VÝDAVKOV PODĽA ODDIELOV Oddiel IX – Európsky dozorný úradník pre ochranu údajov Oddiel X – Európska služba pre vonkajšiu činnosť So zreteľom na: – Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a, – nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], najmä na jeho článok 37, – všeobecný rozpočet Európskej únie na rozpočtový rok 2011 prijatý 15. decembra 2010[2], – opravný rozpočet č. 1/2011 prijatý 6. apríla 2011, – návrh opravného rozpočtu č. 2/2011[3] prijatý 25. marca 2011, – návrh opravného rozpočtu č. 3/2011[4] prijatý 15. apríla 2011, – návrh opravného rozpočtu č. 4/2011[5] prijatý 17. júna 2011, Európska Komisia týmto predkladá rozpočtovému orgánu návrh opravného rozpočtu č. 5 k rozpočtu na rok 2011. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú dostupné na webových stránkach EUR-Lex (http://eur-lex.europa.eu/budget/www/index-sk.htm). Anglické znenie zmien v tomto výkaze je pripojené na informačné účely ako príloha k rozpočtu. 1. Úvod Návrh opravného rozpočtu (NOR) č. 5 na rok 2011 sa týka týchto oblastí: – úpravy plánu pracovných miest úradu európskeho dozorného úradníka pre ochranu údajov (European Data Protection Supervisor – EDPS) bez dodatočnej požiadavky na rozpočet, – úpravy plánu pracovných miest úradu Európskej služby pre vonkajšiu činnosť (European External Action Service – EEAS) bez dodatočnej požiadavky na rozpočet. 2. Európsky dozorný úradník pre ochranu údajov (EDPS) Na základe výberového konania na obsadenie voľného miesta riadiaceho pracovníka úrad EDPS 16. marca 2011 vymenoval nového riaditeľa sekretariátu európskeho dozorného úradníka pre ochranu údajov. V súlade s článkom 5 ods. 5 prílohy XIII služobného poriadku by sa nový riaditeľ mal zaradiť do najbližšej vyššej triedy, keďže ku dňu 30. apríla 2004 bol úradníkom v triede A3. Z tohto dôvodu vymenovanie nového riaditeľa predstavuje osobitnú okolnosť pre EDPS: možno síce uplatniť článok 5 ods. 5 prílohy XIII služobného poriadku, súčasný schválený plán pracovných miest však neumožňuje vyhovieť tejto zákonnej povinnosti. Aby bolo možné dodržať podmienky služobného poriadku, tento opravný rozpočet obsahuje zvýšenie jedného trvalého pracovného miesta z triedy AD14 do triedy AD15 bez dodatočnej požiadavky na rozpočet. Revidovaný plán pracovných miest je uvedený v prílohe k rozpočtu. 3. Európska služba pre vonkajšiu činnosť (EEAS) 3.1 Úvod Súčasne platný plán pracovných miest EEAS bol vypracovaný v roku 2010. V tom čase nebolo známych viacero parametrov, ktoré určujú počet obsadzovaných miest a teda aj voľných miest v jednotlivých triedach: – počet zamestnancov skutočne presunutých z Komisie a Rady ovplyvnili osobné rozhodnutia úradníkov, ktoré viedli k tomu, že niektorí úradníci zostali vo svojej pôvodnej inštitúcii alebo sa do nej vrátili krátko po svojom presune; naopak, viacerí úradníci sa rozhodli nastúpiť do EEAS po jej zriadení dobrovoľne, – platové triedy novoprijatých zamestnancov nebolo možné predvídať; pracovné miesta sa ponúkajú kandidátom z členských štátov v určených platových triedach úradníkov EÚ v rozpätí od AD 5 až po AD 14; v dôsledku toho je skutočná platová trieda každého novoprijatého zamestnanca známa až po skončení výberového konania. Takáto neistota je pre EEAS špecifická: žiadna iná inštitúcia nezažila taký veľký pohyb svojich zamestnancov vo vzťahu k iným inštitúciám a členským štátom v pomere k svojmu plánu pracovných miest v takom krátkom čase. 3.2 Prijímanie zamestnancov z členských štátov a potreba transformácie pracovných miest Na základe získaných skúseností by sa mali vykonať určité úpravy v pláne pracovných miest EEAS. Po prvé, s cieľom uľahčiť prijímanie pracovníkov z členských štátov a teda splniť cieľ stanovený v rozhodnutí Rady[6], že pri dosiahnutí plnej kapacity by zamestnanci z členských štátov [ktorí sa mali prijať na dočasné obsadenie trvalých pracovných miest v EEAS v zmysle článku 2 písm. e) podmienok zamestnávania ostatných zamestnancov EÚ] mali tvoriť najmenej jednu tretinu všetkých zamestnancov EEAS na stupni AD a dočasné pracovné miesta by sa mali pretransformovať na trvalé. Okrem toho je už možné opätovne prehodnotiť potreby a zohľadniť pritom: pracovné miesta skutočne obsadené do polovice mája 2011; výberové konania v ich záverečnej fáze, najmä pokiaľ ide o 80 nových pracovných miest pridelených delegáciám v roku 2011; prípadné dodatočné výberové konania v roku 2011, konkrétne v súvislosti s rotáciou pracovníkov; a predpokladané odchody do dôchodku v roku 2011. 3.3 Služobný postup Služobný poriadok (článok 6) ustanovuje, že určitý percentuálny podiel pracovných miest musí zostať voľný na účely služobného postupu. Tieto percentá sú stanovené v prílohe I-B k služobnému poriadku. V roku 2011 sa pre zamestnancov EEAS presunutých z Komisie a Rady zabezpečí služobný postup v súlade s pravidlami a postupmi platnými v ich inštitúciách pôvodu. Z tohto dôvodu musí mať EEAS vo svojom pláne pracovných miest dostatočný počet voľných pracovných miest, aby mohla dodržať svoje zákonné povinnosti týkajúce sa služobného postupu zamestnancov. 3.4 Záver Transformácia pracovných miest vyplývajúca z tohto procesu by znamenala čisté ročné náklady nepresahujúce 1,4 mil. EUR, ak sa vezme do úvahy aj skutočnosť, že EEAS sa zrieka šiestich pracovných miest v triede AD 15 a troch v triede AD 16 v záujme minimalizácie súvisiacich nákladov. Keďže sa však táto transformácia prejaví iba v priebehu časti roka 2011, na tento rok sa žiadne ďalšie rozpočtové prostriedky nepožadujú. Návrh rozpočtu na rok 2012 už zohľadňuje zmenený plán pracovných miest. Revidovaný plán pracovných miest je uvedený v prílohe k rozpočtu. [1] Ú. v. ES L 248, 16.9.2002, s. 1. [2] Ú. v. EÚ L 68, 15.3.2011, s. 1. [3] KOM(2011) 154 v konečnom znení. [4] KOM(2011) 219 v konečnom znení. [5] KOM(2011) 375 v konečnom znení. [6] 2010/427/EÚ.